U Z N E S E N I E
z rokovania obecného zastupiteľstva v Margecanoch konaného dňa 16.1.2012

Uznesenie číslo: 9

Obecné zastupiteľstvo 

A. B e r i e   n a   v e d o m i e 
1. kontrolu plnenia uznesenia OZ zo dňa 12.12.2011

B. S c h v a ľ u j e
1. predloženie žiadosti o nenávratný finančný príspevok v rámci výzvy OPZP-PO2-11-1 pre projekt s názvom: Protipovodňové opatrenia na vodnom toku Bystrá, kde:
- výška celkových výdavkov na projekt je 469 424,22 Eur,
- výška celkových oprávnených výdavkov na projekt je 469 424,22 Eur,
- výška spolufinancovania projektu zo strany žiadateľa z celkových oprávnených 
výdavkov vo výške 5% je 23 471,21 Eur,
- spôsob financovania projektu je z vlastných zdrojov žiadateľa. 
2. prenájom nebytových priestorov v budove OcÚ Obchodná 7, časť miestnosti č.217 pre žiadateľa   firmu MAMEX Veľký Foľkmár s.r.o  za účelom umiestnenia technického zariadenia a umiestnenie a prevádzkovanie antény  na streche objektu objektu, ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 1.2.2012.   Výška  nájmu 1 €  mesačne. Dôvody hodné osobitného zreteľa: 
-  záujem obce o navrhovaný účel využitia priestorov – prenos a poskytovanie služieb pre obecný úrad a občanov obce.
3.  odpredaj pozemku  C-KN č. 362/8 k.ú Margecany o výmere 24 m2  druh pozemku – zastavané plochy  podľa GP č. 34605045-93/2011 zo dňa 28.11.2011 vo vlastníctve obce Margecany zapísaného na LV č.1 na výstavbu garáže pre  Jozefa Zahornackého dátum narodenia .........,  rodné  číslo .......... a manželku Helenu dátum narodenia ........., rodné  číslo .........., obidvaja bytom Školská 9 Margecany, za cenu 14,79 Eur  / m2  ako prípad hodný osobitného zreteľa podľa § 9a ods.8 písm. e) zákona 138/1991 Zb. o majetku obcí v znení neskorších zmien a doplnkov . Dôvody hodné osobitného zreteľa: 
povinnosť vybudovať prístupové schodisko na vlastné náklady do 12/2012. 
Kupujúci uhradí obci aj časť nákladov na vypracovanie  znaleckého posudku a geometrického plánu vo výške 40 Eur  . 
Vklad do katastra nehnuteľností zrealizuje a uhradí kupujúci.
4. komisiu OZ  v zmysle zákona o ochrane verejného záujmu pri výkone funkcií verejných funkcionárov v zložení :  predseda –Bc.Kaľavský, členovia –Mgr. Dubecký, Ing. Jakubišin.
5. zakúpenie tomboly na ples JDS Margecany vo výške  50 € z kapitoly poslanci.
6. zakúpenie tomboly na ples obce Margecany vo výške 150 € z kapitoly poslanci.
7. zakúpenie tomboly na SDKÚ  vo výške  100  € z kapitoly poslanci.

C. P o v e r u j e
1.  starostu obce podpísaním  zmluvy o dielo č.009/20/12-RZ so zhotoviteľom  Brantner Krompachy s.r.o. vo veci zabezpečenia odpadového hospodárstva na rok 2012 s účinnosťou od 1.1. 2012 do 31.7.2012.
2. zástupcu starostu obce vypracovaním návrhu riešenia problému priekopy na Partizánskej ulici v zmysle žiadosti č.306/2011zo dňa 11.4.2011 žiadateľa Rastislava Hricka bytom Partizánska 58 Margecany, do 31.5.2012.

D. S ú h l a s í 
1.  s  odpredajom  pozemkov na výstavbu garáži odčlenených z parcely č. 362/1 pri bytovke Školská 139 a to parcely č. 362/9, 362/10, 362/11, 362/12, 362/13, 363/14, 362/15, podľa vyhotoveného GP č.34605045-93/2011zo dňa 28.11.2011 v zmysle zákona o majetku obce. Zároveň OZ vymedzuje okruh záujemcov o kúpu týchto pozemkov na občanov Margecian s trvalým pobytom v obci. Minimálnu cenu pozemku OZ určuje na 20,-€/m2 Kupujúci zároveň zaplatia alikvotnú časť nákladov na zhotovenie znaleckého posudku a GP.

E. P o s t u p u j e
1. žiadosť č.42/2012 zo dňa 16.1.2012 žiadateľky Silvie Kandrovej bytom Partizánska 37 Margecany, vo veci preplatenia plastových okien, do stavebnej komisie.
2. žiadosť č.43/2012 zo dňa 16.1.2012 žiadateľky Márie Gregovej  bytom Veľký Folkmár, vo veci preplatenia plastových okien, do stavebnej komisie.

	Ing. Igor Petrik
	 starosta obce